En landejendom på Hedevej ved Børglum brændte i går aftes ned til grunden. Branden blev opdaget ved kvart i ti-tiden fredag aften, og da brandvæsenet kom frem stod bygningerne ikke til at rede. Hele gården var overtændt. Det er endnu uvist, hvordan branden er opstået, men Nordjyllands Politi går nu i gang med at undersøge sagen nærmere. Landejendommen var et dødsbo, og hverken mennesker eller dyr kom tilskade under branden.

Opsummering:
En gård ved Børglum er brændt ned til grunden. Ingen mennesker eller dyr kom tilskade.